als_Latn dik_Latn sag_Latn
Acer ka prezantuar disa pajisje të reja në panairin Computex, përfshirë Iconia W3, një tablet 8.1-inç me Windows 8 dhe Liquid S1, një telefon inteligjent 5.7-inç Android.
Acer Iconia W3 vjen me ekran 8.1-inç LED me një rezolucion 1280×800, një procesor Intel Atom Z2760, kamera 2-megapikselë dhe 32GB ose 64GB memorie të brendshme.
Çmimi për versionin 32GB është 329€, ndërsa versioni 64GB kushton 379€. Të dy versionet do të dalin në treg në qershor.
Acer Liquid S1, nga ana tjetër, është një telefon i madh inteligjent, me një ekran 5.7-inç. Rezolucioni i ekranit është pak zhgënjyes – 1280×720 pikselë – por pjesa tjetër e specifikimeve janë të mira: Android 4.2, një procesor quad-core 1.5GHz, 1G RAM, 8GB memorie (që shtohet me anë të kartave microSD) dhe një bateri që zgjat një ditë të plotë (sipas Acer).
Liquid S1 duhet të vihet në dispozicion në tremujorin tretë 2013 në Francë, Belgjikë, Holandë, Ukrainë, Rusi, Britaninë e Madhe dhe Gjermani, ndjekur nga Spanja dhe Italia me një çmim fillestar prej 349€.
(Herë të lexuara: 245)
als_Latn als_Latn als_Latn als_Latn als_Latn als_Latn